เงินบาทแกว่งแคบระหว่างรอตัวเลขศก.สหรัฐคืนนี้
ค่าเงินบาทปิดตลาดเย็นนี้ (2 ก.ย.) ที่ระดับ 35.75 บาท/ดอลลาร์ จากเปิดตลาดช่วงเช้าที่ระดับ 35.73 บาท/ดอลลาร์ ระหว่างวันเงินบาทเคลื่อนไหวตามแรงซื้อ-ขายในกรอบระหว่าง 35.72-35.79 บาท/ดอลลาร์ เนื่องจากยังไม่มีปัจจัยใหม่เข้ามา
2 ก.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (2 ก.ย.) ที่ระดับ 35.75 บาท/ดอลลาร์ จากเปิดตลาดช่วงเช้าที่ระดับ 35.73 บาท/ดอลลาร์ ระหว่างวันเงินบาทเคลื่อนไหวตามแรงซื้อ-ขายในกรอบระหว่าง 35.72-35.79 บาท/ดอลลาร์ เนื่องจากยังไม่มีปัจจัยใหม่เข้ามา
“วันนี้เงินบาทเคลื่อนไหวในกรอบตามแรงซื้อ-ขาย เพราะยังไม่มีปัจจัยใหม่เข้ามา โดยคืนนี้จะมีการประกาศตัวเลขการจ้างงานภาคเอกชนของสหรัฐ ส่วนช่วงค่ำวันศุกร์จะมีการประกาศตัวเลขการจ้างงานนอกภาคเกษตรกรรมของสหรัฐ และในสัปดาห์นี้จะมีการประชุมรัฐมนตรีคลังของกลุ่ม G20” นักบริหารเงินกล่าว
ขณะที่ประเมินกรอบการเคลื่อนไหวของเงินบาทพรุ่งนี้ไว้ระหว่าง 35.70-35.85 บาท/ดอลลาร์เช่นเดิม
 
ที่มา: สำนักข่าวอินโฟเควสท์